**Adatkezelési tájékoztató**

**Az új koronavírusjárvány (COVID-19) egészségügyi hatásainak mérséklésével kapcsolatban kezelt személyes adatokról**

A **Budapesti Egyetemi Atlétikai Club** (a továbbiakban: ***BEAC*** vagy ***Adatkezelő***) a jelen adatkezelési tájékoztató útján tájékoztatja Önt az új koronavírusjárvány (COVID-19) hatásainak csökkentését célzó intézkedésekkel kapcsolatban rögzített személyes adatai kezelését érintő legfontosabb információkról, így különösen az adatkezelés céljáról, jogalapjáról, a kezelt adatok köréről, időtartamáról, továbbá az Önt megillető, adatkezeléssel kapcsolatos jogairól és a jogorvoslati lehetőségekről.

**Irányadó jogszabályok:**

* az Európai Parlament és Tanács a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016/679. számú rendelet (a továbbiakban: GDPR),
* az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.).

**Adatkezelő:**

Név: Budapesti Egyetemi Atlétikai Club

Székhelye: 1117 Budapest, Bogdánfy út 10

Bírósági nyilvántartási száma: 01-02-0002227

E-mail: info@beac.elte.hu

Telefon: 06-1/209-07-16

**Az adatkezelés irányadó szempontjai:**

*A személyes* *adatok kezelésének célja:*

Az adatkezelés a BEAC működésének, az érintettek, a BEAC munkatársai és szolgáltatásait igénybe vevők, vendégei, egyetemi hallgatók, sportolói egészségének védelme, valamint a COVID-19 járványnak a WHO által is megállapított egészségügyi kockázatai és hatásai mérséklésének céljából történik. A nyilatkozattétel megtagadása esetén a BEAC a sport infrastruktúra igénybevételét a sportfoglalkozásokon való részvételt, és a sport ingatlanok területére való belépést megtagadhatja

*Az adatkezelés jogalapja:*

A GDPR rendelet 6. cikk (1) bekezdés f) pontja szerint az Adatkezelő jogos érdeke:

*Az adatkezelésben érintettek köre:*

A BEAC által üzemeltetett (sport) ingatlanokba belépni szándékozók, a BEAC munkatársai, szolgáltatásait és sport infrastruktúráját igénybe vevő személyek, vendégek, egyetemi hallgatók, sportolók.

*Az adatkezelés formája:*

Elektronikus és papír alapú. A papír alapú adatkezelés a nyilatkozatok lefűzésével valósul meg. Az elektronikus formában nyilvántartott személyes adatokat a BEAC saját szerverén vagy tárhelyszolgáltató igénybevételével tárolja, melyről a BEAC általános Adatkezelési Tájékoztatójában (<https://www.beac.hu/adatkezelesi-tajekoztato/>) foglaltak irányadóak.

*Az adatkezelés időtartama és az adatok törlése:*

Az adatkezelés ideje a WHO tájékoztatásaitól függően az egészségügyi világjárvány megszűnésének idejéig, de legfeljebb 1 hónapig az alábbi időponttól számítva:

- egyszeri, egyedi sportolási/belépési igény esetén az adott naptól számítva

- rendszeres bérletes sportolási lehetőség esetén a bérlet lejárati dátumától számítottan

- rendszeres sportfoglalkozáson való részévétel esetén a sportévad utolsó napjától számítottan (beleértve a sportfoglalkozások, edzések és mérkőzések napját is).

Ezt követően a BEAC a nyilatkozatokat helyreállíthatatlan módon megsemmisíti, az adatokat törli.

*Az adatok megismerésére jogosultak*

Az Adatkezelő és alkalmazottai, illetve megbízásában álló személyek. A BEAC az adatokat nyilvánosságra nem hozza, és nem továbbítja harmadik személy részére.

*A személyes adatok forrása:*

Az érintett nyilatkozata. Kiskorúak helyett jogait törvényes képviselője is gyakorolhatja; ez esetben a nyilatkozatot a törvényes képviselő tölti ki és írja alá (14 évet betöltött kiskorú esetén a nyilatkozatot a kiskorú is aláírja).

*A kezelhető személyes adatok köre:*

A BEAC által nyújtott sportszolgáltatások igénybe vevői, az általa üzemeltetett sport infrastruktúra használói és az üzemlettet ingatlanokba, helyiségekbe belépő személyek (különösen munkavállalók, megbízottak, vendégek, egyetemi hallgatók, sportolók) tekintetében az alábbi adatok kezelésére kerül sor:

* név, születési hely és idő, lakhely, anyja neve,
* kiskorúak esetén a törvényes képviselő neve, lakcíme, telefonszáma,
* a nyilatkozattételt megelőző, az abban rögzített időszakra vonatkozó tartózkodási helyre vonatkozó adat,
* a nyilatkozattételt megelőző, az abban rögzített személlyel való érintkezésre vonatkozó adat,
* a koronavírus fertőződéssel kapcsolatban felmerült egészségügyi személyes adat,
* egészségügyi alkalmasság ténye.

**Az adatkezeléssel kapcsolatos jogok:**

*Tájékoztatáshoz kéréséhez való jog:*

Ön a fent megadott elérhetőségeken keresztül tájékoztatást kérhet tőlünk, hogy milyen adatait, milyen jogalapon, milyen adatkezelési cél miatt, milyen forrásból, mennyi ideig kezeljük. Tájékoztatást kérhet továbbá azon címzettek vagy címzettek kategóriáiról, akikkel, illetve amelyekkel a személyes adatokat közöltük vagy közölni fogjuk; valamint adatkezeléssel kapcsolatos jogairól. Az Ön kérelmére haladéktalanul, de legfeljebb 30 napon belül, az Ön által megadott e-mail elérhetőségre tájékoztatást küldünk. A tájékoztatás kéréshez való jog valamennyi általunk alkalmazott jogalap alapján történő adatkezelés esetén megilleti Önt.

*Helyesbítéshez való jog:*

Ön a megadott elérhetőségeken keresztül kérheti tőlünk, hogy pontatlan személyes adatait módosítsuk. Az adatok módosítása kezdeményezhető e-mailben vagy levélben a fentebb megadott elérhetőségi lehetőségeken. Erről az Ön kérelmére haladéktalanul, de legfeljebb 30 napon belül intézkedünk, az Ön által megadott e-mail elérhetőségre tájékoztatást küldünk.

*A törléshez való jog („az elfeledtetéshez való jog”):*

Az Adatkezelő a személyes adatot törli, ha kezelése jogellenes, az érintett felhasználó kéri, az adatkezelés célja megszűnt, vagy az adatok tárolásának törvényben meghatározott határideje lejárt, azt a bíróság vagy az adatvédelmi hatóság elrendelte.

Ön a megadott elérhetőségeken keresztül írásban kérheti tőlünk személyes adatának törlését. Az Ön kérelmére ezt haladéktalanul, de legfeljebb 30 napon belül akkor tesszük meg, ha a kezelés célja vagy jogalapja megszűnt, ha Ön tiltakozik az adatkezelés ellen vagy hozzájárulását visszavonja, és nincs elsőbbséget élvező jogszerű ok az adatkezelésre, ha a személyes adatokat jogellenesen kezelték, vagy ha a személyes adatokat az Adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell. A törlés megtörténtéről az Ön által megadott e-mail elérhetőségre tájékoztatást küldünk.

*Az adatkezelés korlátozásához való jog:*

Ön jogosult arra, hogy kérésére a BEAC korlátozza az Ön személyes adatainak kezelését, ha

a) Ön vitatja a személyes adatok pontosságát (ez esetben a korlátozás arra az időtartamra vonatkozik, amely lehetővé teszi, hogy az Adatkezelő ellenőrizze a személyes adatok pontosságát); vagy

b) a BEAC adatkezelése jogellenes, és Ön ellenzi az adatok törlését, és e helyett kéri azok felhasználásának korlátozását; vagy

c) a BEAC-nak már nincs szüksége a személyes adatokra adatkezelés céljából, de Ön igényli azokat jogi igények előterjesztéséhez, érvényesítéséhez vagy védelméhez; vagy

d) Ön tiltakozott az adatkezelés ellen.

Tájékoztatjuk, hogy ha az adatkezelés korlátozás alá esik, az ilyen személyes adatokat - a tárolás kivételével - csak az Ön hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Európai Unió, illetve valamely tagállam fontos közérdekéből lehet kezelni.

**Jogorvoslati lehetőség:**

Amennyiben megítélése szerint az adatkezelés nem felelt meg a jogszabályi követelményeknek, illetve adatkezeléssel kapcsolatos jogának gyakorlásával kapcsolatos kérelméről és észrevételeiről, kérjük, hogy írásban értesítsen bennünket a fent megadott elérhetőségeken.

A kérelem teljesítésére illetve a panasszal kapcsolatos ügyintézésre a BEAC általános Adatkezelési Tájékoztatójában foglaltak irányadók.

Jogainak megsértése esetén, valamint amennyiben a személyes adat kezelése elleni tiltakozásának az Adatkezelő nem tesz eleget, az érintett a döntés közlésétől, illetve az ügyintézési határidő utolsó napjától számított 30 napon belül bírósághoz fordulhat.

Ezen felül a Nemzeti Adatvédelmi és Információszabadság Hatóságnál (NAIH) bejelentéssel bárki vizsgálatot kezdeményezhet arra hivatkozással, hogy személyes adatok kezeléséhez fűződő jogok gyakorlásával kapcsolatban jogsérelem következett be, vagy annak közvetlen veszélye fennáll.

NAIH elérhetősége:

Nemzeti Adatvédelmi és Információszabadság Hatóság

Székhely: 1125 Budapest, Szilágyi Erzsébet fasor 22/C.

Postacím: 1530 Budapest, Pf.: 5.

Telefon: 06-1-391-1400

Telefax: 06-1-391-1410

E-mail: ugyfelszolgalat@naih.hu

A jogérvényesítési lehetőségek tekintetében a BEAC általános Adatkezelési Tájékoztatójában foglaltak irányadók.